Vandale laat kameelperdbul eensaamDie 6-jarige kameelperdbul, Tofik Beamptes het Dinsdag gesê hulle is nou op soek na ŉ maat vir die enigste oorblywende kameelperdbul. Vandale het Saterdagaand by die dieretuin in Lodz ingebreek en aanwysingsborde uitgetrek en banke en asblikke in van die diere se hokke gegooi, insluitend een van die hokke waar die drie kameelperde aangehou is. Barbara Wicinska, ŉ beampte van die dieretuin het gesê een van die kameelperdkoeie is vroeg Sondagoggend dood aangetref en ŉ nadoodse ondersoek het bepaal dat sy weens spanning gevrek het. Die tweede kameelperdkoei is Maandagoggend dood aangetref. Die hoof van die dieretuin se teel-afdeling, Wlodzimierz Stanislawski, het gesê die dieretuin is nou op soek na ŉ maat vir Tofik, die kameelperdbul. Owerhede het intussen 5 000 zlotys ($1 500) as beloning aangebied vir enigiemand wat hulle kan help om die vandale op te spoor. Die dieretuin probeer ook bepaal waarom die sekuriteitswagte die polisie eers ure later van die voorval in kennis gestel het. Die dieretuin is nie met kringtelevisiekameras toegerus nie.